Diari Oficial de la Generalitat Valenciana


Sumari del DOGV 6922, del 13-12-2012 (2012/11404)

Notificació a la titularitat de l'agència de viatges amb número d'inscripció CV-m924-V, de la Resolució de 31 d'octubre de 2012, de cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6922

Data del DOGV
:   13-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11707


Organisme emissor
:   Conselleria de Turisme, Cultura i Esport

Tipus de document
:   Anunci

Notificació a la titularitat de l'agència de viatges amb número d'inscripció CV-m924-V, de la Resolució de 31 d'octubre de 2012, de cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana. [2012/11487]  
Per no haver sigut possible notificar de manera personal i directa a Made in Viajes Vi, SL, la resolució de la cancel·lació i baixa en el Registre General d'Empreses, Establiments i Professions Turístiques de l'agència de viatges Made in Viajes, es procedix a la seua publicació en el Diari Oficial de la Comunitat Valenciana, a efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, concedint-li un nou termini d'un mes.  
  
València, 28 de novembre de 2012.- La cap del Servici d'Ordenació i Inspecció d'Empreses Turístiques: Carmen Martínez Aznar.  
  
«Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
  
Amb data 20.02.2007, esta administració turística va procedir a classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-m924-V, l'oficina principal de l'agència de viatges Made in Viajes, situada en Torrent (València), av. País Valencià, núm. 180 (actualment av. El Vedat), la titularitat de la qual la té Made in Viajes Vi, SL (CIF U63718488).  
Per mitjà d'un escrit de data 03.10.2012, se li va notificar que s'havia constatat per la inspecció turística d'esta administració el cessament d'activitat de l'oficina principal en el domicili indicat i que, d'acord amb l'article 4 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, és requisit indispensable la disponibilitat de local per al manteniment de la inscripció d'agència de viatges en el registre, per la qual cosa, d'acord amb el que disposa l'article 84 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, se li concedia tràmit d'audiència perquè en el termini de 10 dies, comptats a partir del següent al de la recepció de l'escrit, al·legara i manifestara el que considerara procedent en defensa dels seus interessos.  
  
Transcorregut el termini atorgat sense que la titularitat de l'agència de viatges haja aportat cap documentació respecte d'això, en virtut de les competències conferides per l'article 9.2 i) del Decret 209/2004, del Consell, pel qual s'aprova el Reglament de l'Agència Valenciana de Turisme, i l'article 8 del Decret 100/2011, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc:  
Cancel·lar la inscripció de l'agència de viatges Made in Viajes, amb número d'inscripció CV-m924-V, situada a Torrent (València), avinguda País Valencià, núm. 180 (actualment av. El Vedat), la titularitat de la qual la té Made in Viajes Vi, SL, procedint-se a la seua baixa en el Registre General d'Empreses, Establiments i Professions Turístiques de la Comunitat Valenciana.  
La cancel·lació de la inscripció en el registre d'una agència de viatges implica el cessament de la seua activitat i la dels seus establiments, d'acord amb l'article 10 del Decret 20/1997, d'11 de febrer, del Govern Valencià, pel qual s'aprova el reglament d'Agències de Viatges de la Comunitat Valenciana.  
Així mateix, l'article 14.5 del Decret 20/1997 establix que la fiança depositada en el seu dia no podrà ser cancel·lada fins després d'haver transcorregut un any des que la present resolució siga ferma.  
Basant-se en el que disposa l'article 15.4 de la Llei 3/1998, de la Generalitat, de Turisme de la Comunitat Valenciana, no podrà presentar-se una nova comunicació prèvia o declaració responsable d'inici d'activitat fins que no hagen transcorregut tres mesos des de la notificació de la present resolució, i ha d'anar acompanyada, en este cas, de la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la Llei 3/1998, constituïx infracció administrativa molt greu l'exercici de l'activitat sense haver comunicat el seu inici de la manera legalment determinada o sense l'habilitació preceptiva per a fer-ho, i pot ser sancionat d'acord amb els articles esmentats, sense perjuí de les responsabilitats penals i civils que se'n deriven.  
Contra este acte, que no posa fi a la via administrativa, es podrà interposar recurs d'alçada davant del secretari autonòmic de Turisme, Cultura i Esport, dins del termini d'un mes, comptat des de l'endemà de ser notificada, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.   
  
  
València, 31 d'octubre de 2012.- El director general de Turisme: Sebastián Fernández Miralles.»